નોકરી કરવાની સાથે મોટા ભાગના ગ્રેજ્યુએટ વિદ્યાર્થીઓ પી.આર. (permanent residence) માટે અરજી કરી શકે છે, પરંતુ એ માટે તેઓ INZ ના નિયમો પ્રમાણેની જરૂરી યોગ્યતા કે પાત્રતા તેઓ ધરાવતા હોવા જોઇએ. અમુક ચોક્કસ અભ્યાસક્રમ કે જેમાં Skilled Migrant Category માટે પોઇંટ્સ મળે છે તે પૂર્ણ કરેલ આંતરરાષ્ટ્રીય વિદ્યાર્થી 6 મહિનાની ઓપન વર્ક પરમીટ માટે અરજી કરી શકે છે. આ વિદ્યાર્થીના પાર્ટનર પણ પોતાના પાર્ટનરના અભ્યાસક્રમના સમયગાળા અનુસાર વર્ક પરમીટ માટે અરજી કરી શકે છે. આ માટેની વધુ માહિતી તેમજ પોલિસી અને યોગ્યતા / પાત્રતા માટેની વિગતો માટે INZની વેબસાઇટ www. immigration.govt.nz/migrant ચેક કરવી અથવા તમારા એજન્ટ, તમારી સંસ્થા અથવા તો INZનો સંપર્ક કરવો. તમે પસંદ કરેલ કારકિર્દીના ક્ષેત્રમાં તમને કેવી નોકરી મળે એ જે તે વખતના જોબ માર્કેટ પર આધાર રાખે છે. તમે કોઈ પણ જોબ પસંદ કરો ત્યારે એ કરવાથી તમને ઘણા નવા વ્યક્તિઓને મળવાનો મોકો મળે છે, અંગ્રેજી ભાષા પર પકડ મજબૂત કરવાની તક મળે છે, ખિસ્સા ખર્ચી નીકળે છે અને કામ કરવાની અમુક મૂળભૂત આવડતો શીખવા મળે છે. ત્યાં કામ કરવાથી તમને ન્યુઝીલેન્ડના વ્યાપારિક વાતાવરણનો પણ ખ્યાલ આવે છે.